Die wêreld in foto’s – 4 Junie 2020Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Sedert die uitbreking van Covid-19 het lande wêreldwyd sosiale afstandhandhawing aangemoedig. China is een van die lande wat ŉ hewige boete en tronkstraf van ses maande oplê vir oortreders wat nie afstandshandhawing toepas nie Talle mense het in Victoria Park in Causeway Bay, Hongkong, byeengekom om die slagoffers van die Tiananmen-plein-slagting te gedenk. Honderde mense (party bronne voer aan duisende) het op dié dag, 4 Junie 1989, die lewe gelaat toe ŉ studenteprotes vir Chinese burgerregte tot ŉ reusebetoging gelei het, wat uiteindelik met geweld deur die owerheid beëindig is. Só herdenk Chinese die slagoffers van die Tiananmen-plein-slagting in Hongkong. ŉ Gedenkbyeenkoms in Victoria Park in Causeway Bay, Hongkong. (Foto: Vincent Yu, AP) ŉ Vrou hou ŉ kers vas tydens ŉ gedenkbyeenkoms vir slagoffers van die 1989 Tiananmen-plein-slagting. (Foto: Kin Cheung, AP) ŉ Aktivis hou ŉ kers vas tydens ŉ gedenkbyeenkoms vir slagoffers van die 1989 Tiananmen-plein-slagting. (Foto: Kin Cheung, AP) Mense hou kerse vas tydens die gedenkbyeenkoms in Hongkong. (Foto: Kin Cheung, AP) Die gedenkbyeenkoms ter nagedagtenis aan die slagoffers van die Tiananmen-plein-slagting in 1989. (Foto: Vincent Yu, AP)